Bleu pexhon

Li bleu pexhonCalcaedje di l' inglès «bluefish» ene tcherpinte k' on rtrouve eto dins sacwants ôtès langues., c' est on pexhon d' mer d' ene bleuwe coleur.

 Pomatomus saltatrix

 Spårdaedje 
Dins les tchôdès aiwes di l' Oceyan atlantike et des mers k' î sont raloyeyes (Mîtrinne Mer, Noere Mer). Mins eto e l' Amerike, l' Azeye nonnrece, l' Ostraleye.

 Discrijhaedje 
Li naivuron del schene a set a ût sipenes sol dos, pu 23 a 26 reyons padrî. 

Li naivuron do vinte a deus spenes eyet 23 a 27 reyons.Gabriella Bianchi, Guide des ressources halieutiques de l’Atlantique marocain, FAO, Rome, 1984, p. 35.

I fwait å pus sovint 4 a 5 kilos, po 50 a 70 cm di long. Mins des côps i pout mzurer disca on mete et co hay.

 Vicaedje 
C' est on pexhon magneu d' tchå ki tchesse e bindes, tins del djournêye, åd dilong des coisses. Mins i pout intrer dins les egoloes des mouzes. I cwite rålmint li binde coistrece pol hôte mer.

Il est foirt hagnûle, et pout minme hagnî les djins.

 Uzaedjes 
Il est pexhåve. Mins on nel pexhe nén tocosté. Les gros pexhaedjes si fwaiynut å Senegal, å Braezi, el Tourkeye, ezès Stats Unis (waitîz sol mape).

Å Marok dins l' payis Haha, divinltins, il esteut côpé a trintches, cût e for, pu souwé, et adon si poleur wårder lontins assez po-z esse vindou so les martchîs disca bén lon des coisses.Guide bleu Hachette du Maroc, 7inme ed., 1950, p. 202.

 Sourdants 

Categoreye:Pexhons d' mer